ময়দান মেট্রোতে আত্মহত্যার চেষ্টা, ব্যাহত পরিষেবা

ওয়েবডেস্ক- ফের ব্যাহত মেট্রো পরিষেবা (Metro Service) । ময়দান মেট্রোতে (Maidan Metro) আত্মহত্যার চেষ্টা। পরিষেবা আংশিক ব্যাহত। সেন্ট্রাল (Central) থেকে দক্ষিণেশ্বর মেট্রো (Dakshineswar Metro)  পাওয়া যাচ্ছে। কর্তৃপক্ষ সূত্রে  জানানো হয়,  এই মুহূর্তে দক্ষিণেশ্বর থেকে সেন্ট্রাল ও মহানায়ক উত্তম কুমার থেকে শহিদ ক্ষুদিরাম স্টেশন পর্যন্ত মেট্রো চলাচল করছে। একদিকে অফিস ছুটির সময় সময় বছর শেষের ভিড়, এই দুই মিলিয়ে মেট্রো স্টেশনগুলিতে ভিড় বাড়ছে। ফলে ভোগান্তির শিকার যাত্রীরা। প্রায় একঘণ্টা পর স্বাভাবিক হয়েছে পরিষেবা।

আরও পড়ুন-  CEO-র বিরুদ্ধে ক্ষোভ উগরে পার্থ ভৌমিক! সমস্যা না মিটলে ফের বিক্ষোভের হুঁশিয়ারি

সপ্তাহের প্রথম দিন স্বাভাবিকই ছিল মেট্রো পরিষেবা। তবে বিকেল ৫ টা ৫ বেজে ৫৮ মিনিট নাগাদ সেই চেনা বিভ্রাট। দক্ষিণেশ্বরগামী মেট্রো ময়দান স্টেশনে ঢুকতেই লাইনে ঝাঁপ দেন এক যাত্রী। তড়িঘড়ি  তড়িঘড়ি লাইনের বিদ্যুৎ সংযোগ বিচ্ছিন্ন করা হয়। ব্যাহত হয় পরিষেবা। একদিকে যাত্রীদের ক্ষোভ অন্যদিকে ভিড় বাড়তে থাকে। বেশ কিছুক্ষণ পরে স্বাভাবিক হয় পরিষেবা।

উল্লেখ্য, মেট্রো যাত্রা এখন মানুষের কাছে আতঙ্কের হয়ে দাঁড়িয়েছে। কোনও সময় রেক বিকল, আবার কোনও সময় নির্দিষ্ট সময়ের পরিবর্তে দেরিতে ট্রেন, আবার কোনও সময় গন্তব্যের পৌঁছনোর আগেই ঘোষণা করে অন্যান্য স্টেশনে নামিয়ে দেওয়া হয়। এছাড়াও নানা রকম যান্ত্রিক ত্রুটি বিচ্যুতি লেগেই আছে। সেইসঙ্গে আত্মহত্যার ঘটনা ইদানীং পর পর ঘটছে। যা মেট্রো পরিষেবার পথে অন্যতম অন্তরায়। গত শুক্রবার সন্ধ্যায় একইরকমভাবে নেতাজি ভবন স্টেশনে এক যাত্রী চলন্ত মেট্রোর সামনে ঝাঁপ দিয়ে আত্মহত্যার চেষ্টা করেন। সেইদিনও ব্যাহত হয়েছিল পরিষেবা। রবিবারেও রেক সমস্যার জন্য ব্লু লাইনে ব্যাহত হয় মেট্রো পরিষেবা। নেতাজি এবং টালিগঞ্জ স্টেশনের মাঝে থমকে যায় পরিষেবা।