দু-দিন ছাড়াই মেট্রো বিভ্রাট, সাতসকালেই ভোগান্তিতে যাত্রীরা

ওয়েবডেস্ক-  দিন শুরু হল মেট্রো বিভ্রাট (Metro outage) দিয়ে। সকালের বেশ কিছু সময় ধরে বন্ধ থাকল ব্লু লাইনের (Blue Line)  মেট্রো পরিষেবা (Metro Services) , ফলে ভোগান্তিতে অফিসযাত্রীরা। বেশ কিছুক্ষণ ধরে অচলাবস্থা চলার পর, তার পর স্বাভাবিক হল পরিষেবা। ক্ষোভ উগরে দিয়েছে অফিসযাত্রীরা। তাদের কথায়, মেট্রো এখন ভোগান্তির যাত্রা হয়ে দাঁড়িয়েছি। সকালে হওয়ায় বহু স্কুল পড়ুয়ারাও নির্দিষ্ট সময় স্কুলে পৌঁছনো নিয়েও অনিশ্চিয়তা দেখা যায়, ফলে বিরক্ত অভিভাবকরাও।

বৃহস্পতিবার সকালে বেশ কিছুক্ষণ সময় ধরে রবীন্দ্রসদন থেকে রবীন্দ্র সরোবর পর্যন্ত বন্ধ ছিল পরিষেবা। দক্ষিণেশ্বর থেকে ময়দান ও মহানায়ক উত্তরকুমার থেকে শহিদ ক্ষুদিরাম স্টেশনের মধ্যে পরিষেবা চালু ছিল। ফলে দীর্ঘক্ষণ দক্ষিণেশ্বর থেকে ক্ষুদিরাম পর্যন্ত ভাঙা পথে পরিষেবা চালু রাখা হয়। সকাল সাড়ে ৭ টা নাগাদ, এই বিভ্রাট শুরু হয়। প্রায় এক ঘণ্টা পরে ৮ টা ২০ নাগাদ পরিষেবা স্বাভাবিক হয়। প্রায় একঘণ্টা ধরে ভোগান্তি বজায় থাকে।

প্রতিটি স্টেশনে মেট্রো কর্তৃপক্ষ  ঘোষণা করতে থাকে, রবীন্দ্র সদনে যান্ত্রিক ত্রুটি সেই কারণে আপাতত দক্ষিণেশ্বর থেকে ময়দান ও শহিদ ক্ষুদিরাম থেকে মহানায়ক উত্তমকুমার পর্যন্ত পরিষেবা চালু রাখা হয়েছে।

আরও পড়ুন-  সরস্বতী পুজোয় মেট্রোর সূচিতে বিরাট বদল! ভোগান্তি এড়াতে দেখে নিন

বৃহস্পতিবার সকালে দক্ষিণেশ্বরগামী একটি মেট্রোকে মহানায়ক উত্তমকুমার স্টেশনে দাঁড় করিয়ে দেওয়া হয়। এর পরেই যাত্রীদের কামরা খালি করে দিতে বলা হয়। সেই ভাবেই ময়দান স্টেশনেও রবীন্দ্রসদনমুখী মেট্রোকে দাঁড় করিয়ে দেওয়া হয়। এর পরেই প্রতিটি স্টেশনে যান্ত্রিক ত্রুটির কারণে রবীন্দ্রসদন থেকে রবীন্দ্র সরোবর পর্যন্ত পরিষেবা বন্ধ রাখার কথা ঘোষণা করা হয়।

যাত্রীর অভিযোগ, মেট্রো পরিষেবা এখন ভয়ের কারণ হয়ে দাঁড়িয়েছে, কোনও জায়গায় যাওয়ার দরকার হলে এই পরিষেবা যতটা গুরুত্ব ছিল, দিন দিন ততটাই গুরুত্বহীন বলে মনে হচ্ছে। মেট্রো চলতে শুরু করলেও সব স্টেশনে প্রায় পাঁচ মিনিট কর দাঁড়িয়ে থাকে, ফলে ভিড় বাড়তে থাকে, নাভিশ্বাস উঠে যাচ্ছে যাত্রীদের।