বাড়ছে অফিস টাইমে মেট্রো পরিষেবা, যাত্রীদের জন্য বড় সিদ্ধান্ত কর্তৃপক্ষের

কলকাতা: মেট্রো যাত্রীদের জন্য সুখবর। আর অফিস টাইমে দমবন্ধকর ভিড় ঠেলে যাতায়াত করতে হবে না। এবার অফিস টাইম চলবে বাড়তি মেট্রো (Kolkata Metro)। ভিড় সামাল দেওয়ার জন্য ব্লু লাইনে (Metro Blue Line) ১৪টি অতিরিক্ত পরিষেবা চলবে।

ইদানিং সকাল এবং সন্ধ্যার ব্যস্ত সময়ে মেট্রোযাত্রীদের ভিড়ের ঠেলায় ‘দমবন্ধ’। সাত মিনিট পর পর মেট্রো পরিষেবার পাওয়ার কথা থাকলেও। বাস্তবে তা অমিল। তার জেরে সকাল থেকে সন্ধেতে প্রতিটি মেট্রোতে বেড়েছে যাত্রীদের চাপ। ভিড়ের চাপে প্রাণ ওষ্ঠাগত নিত্যযাত্রীদের। এতটাই চাপ বেড়েছে অনেক সময় মেট্রোর দরজা পর্যন্ত বন্ধ হচ্ছে না। তার উপর বেশি জনবহুল স্টেশনে ব্যস্ত সময় একটা কি দুটো কাউন্টার খোলা। যার জেরে সমস্যায় পড়তে হয় যাত্রীদের। এবার যাত্রীদের কথা ভেবে ব্যস্ত সময় ১৪টি অতিরিক্ত মেট্রো চালাবে কর্তৃপক্ষ। তবে আপাতত পরীক্ষামূলক ভাবে। সাতটি পরিষেবা মিলবে আপ লাইনে এবং সাতটি ডাউন লাইনে।

আরও পড়ুন: শিয়ালদহ স্টেশনের কাছে ভয়াবহ আগুন

মেট্রোর তরফে জানানো হয়েছে, ব্লু লাইনে প্রতি দিন সকাল ৯টা থেকে ১১টা এবং বিকেল ৫টা থেকে রাত ৮টা পর্যন্ত এই অতিরিক্ত ১৪টি পরিষেবা চলবে। এই পরিষেবার মিলবে নোয়াপাড়া থেকে কবি সুভাষ রুটে। সোমবার থেকে আপ এবং ডাউন লাইনে ৭টি করে মেট্রো বাড়ানো হল। এর ফলে সকাল এবং বিকেলের ওই ব্যস্ত সময়ে দমদম থেকে কবি সুভাষ স্টেশনের মধ্যে ৬ মিনিট অন্তর মেট্রো চলবে। যাত্রীদের কথা ভেবেই এই সিদ্ধান্ত বলে জানিয়েছেন মেট্রো কর্তৃপক্ষ।শেষ মেট্রোর সময় এবং রাতের বিশেষ মেট্রোর সময়ে কোনও বদল করা হয়নি। একইরকমভাবে সকালে নোয়াপাড়া থেকে কবি সুভাষগামী মেট্রোর সময়সীমায় কোনও বদল হয়নি। তবে এই অতিরিক্ত পরিষেবার মিলবে কী সুরাহা। সেই প্রশ্ন থেকেই যাচ্ছে।

অন্য খবর দেখুন